Праз тое, што ў Беларусі дагэтуль прымяняецца смяротнае пакаранне, наша краіна ёсць адзінаю дзяржаваю на кантыненце, якая не з’яўляецца членам Савета Еўропы. І высокапастаўленым адказным за прыняцце рашэнняў асобам варта было б пра гэта памятаць. 15 лістапада на судзе выступяць адвакаты Канавалава і Кавалёва, і ёсць надзея, што ім удасца пераканаць Высокі суд не ўжываць расстрэл у якасці пакарання ў дачыненні да дваццаціпяцігадовых мужчын. Каб не зрабіць непапраўнае, бо нават сярод пацярпелых у выніку выбуху 11 красавіка ёсць тыя, хто не ўпэўнены на сто працэнтаў, што менавіта гэтыя асобы здзейснілі жахлівае злачынства 11 красавіка на станцыі метро “Кастрычніцкая.